איוואן אורגנט

איוואן אנדרייביץ' אורגנט (ברוסית: Иван Андреевич Ургант, נולד ב-16 באפריל 1978 בלנינגרד, ברית המועצות) הוא מנחה, זמר, מפיק ושחקן קולנוע וטלוויזיה רוסי-ישראלי.

משנת 2012 עד 2022, הנחה את תוכנית האירוח הלילית "אורגנט בערב" בערוץ 1 הרוסי.

ביוגרפיה
איוואן אורגנט נולד בלנינגרד למשפחה ממוצא רוסי, אסטוני ויהודי. הוריו אנדריי לבוביץ' אורגנט וולריה איוואנובנה קיסליובה (שנפטרה בשנת 2015). בצעירותו הוריו התגרשו והוא גר עם אמו שחיה עם חברה, השחקן דמיטרי לאדיגין. הסבא שלו, לב מילינדר, היה שחקן יהודי. הוריו (וכך גם סבתו נינה אורגנט) היו שחקני תיאטרון.

הוא למד בבית הספר לדרמה ומוזיקה מספר 18 בלנינגרד ובגימנסיה בעיר. הוא השלים השכלתו באקדמיה לאומנות התיאטרון של סנקט פטרבורג ובתחילת הקריירה שלו נטל חלק בהפקות תיאטרון קטנות. עם סיום לימודיו המשיך בקריירת המשחק בתיאטרון. בשנות ה-90 הנחה מופעי לילה במועדונים וב-1999 התקבל לעבודה באחת מתחנות הרדיו בסנקט פטרבורג כשדרן והנחה תוכנית בידור בערוץ 5 הפטרבורגי.

בשלב מאוחר יותר עבר למוסקבה והתקבל לעבוד בתחנת הרדיו "הרדיו הרוסי" (Русском радио) ולאחר מכן בתחנת "Hit FM". הוא החל לצבור פופולריות והצליח להתקבל לצוות העובדים של ערוץ MTV במוסקבה. במקביל פיתח גם קריירת משחק ושיחק דמויות שונות בקולנוע ובטלוויזיה, אך התפרסם ברוסיה בעיקר כאישיות טלוויזיונית ומנחה טלוויזיה פופולרי.

הוא הנחה את אירוויזיון 2009 והיה ממנחי הטקס באולימפיאדת סוצ'י (2014), הוא נטל חלק בפאנל התוכנית "פרוז'קטורפריסהילטון" (Прожекторперисхилтон) יחד עם אלכסנדר צקאלו וצמד הקומיקאים סרגיי סבטלקוב וגאריק מרטירוסיאן. במשך תקופה ארוכה גם הנחה את תוכנית הפארודיה "ההבדל הגדול" יחד עם אלכסנדר צקאלו. הוא גם הנחה את תוכנית הבישול "סמאק" המשודרת בערוץ הראשון הרוסי. במהלך תוכנית הבישול "סמאק" שהנחה, התבטא אורגנט שהוא "ריסק את הירקות כפי שקומיסר אדום היה מרסק תושבי כפר אוקראיני", התבטאות שגררה ביקורת רבה באוקראינה והביאה אותו להתנצל במהלך שידורי תוכנית האירוח שלו "אורגנט בערב".

משנת 2006 הוא משתף פעולה עם ולדימיר פוזנר בהנחיית והפקת סרטי מסע תיעודיים: "אמריקה בת קומה אחת" (Одноэтажная Америка) על ארצות הברית, "טור דה פראנס" (Тур де Франс) אודות צרפת, "איטליה שלהם" (Их Италия) על איטליה, "זעזוע מוח גרמני" (Германская головоломка) על גרמניה, "אנגליה בפרט ובכלל" (Англия в общем и в частности), "אושר יהודי" (Еврейское счастье) על ישראל, "בחיפוש דון קישוט" (В поисках Дон Кихота) על ספרד, "הכי, הכי הכי" (Самые. Самые. Самые) על סקנדינביה ופינלנד,"הצד השני של הקימונו" (Обратная сторона кимоно) על יפן וסדרה על ערי רוסיה שעל נהר הוולגה.

ביוני 2018 קיבל אזרחות ישראלית.

בפברואר 2022 עם הפלישה הרוסית לאוקראינה פרסם אורגנט ברשת האינסטגרם פוסט קצר נגד המלחמה. מייד לאחר מכן הורדה תוכניתו ״אורגאנט בערב״ בערוץ הראשון הממלכתי הרוסי ונודע כי הוא עזב לישראל, ביחד עם אשתו ושתי בנותיו. באפריל 2025 החל להופיע על במות ברחבי הארץ עם פורמט חדש לתוכניות האירוח שלו, שנקרא “אורגנט חי״ (Живой Ургант).
שירה
שמאל|ממוזער|280px|איוואן אורגנט במהלך הופעה בחיפה, 2025.
איוואן אורגנט מוזיקאי והוא מנגן על גיטרה, פסנתר, תופים ואקורדיון. קול השירה שלו הוא בריטון ובמקביל לקריירה המוזיקלית הוא מפתח קריירת שירה תחת שם הבמה "גרישה אורגנט".

דיסקוגרפיה
 1999 – "Звезда" (כוכב), בשיתוף פעולה עם הזמר מקסים לאונידוב
 2012 – "Estrada"

חייו האישיים
אורגנט נשוי לנטליה קינקאדזה וממנה יש לו 2 ילדות. קודם לכן אורגנט חי במשך 5 שנים עם טטיאנה גבורקיאן והיה נשוי לקרינה אבדייבה, ממנה התגרש. באפריל 2021 אובחן כחיובי לקורונה ואולץ להיכנס לבידוד עד להחלמתו, במהלך תקופה זו המשיך להנחות את תוכניתו אורגנט בערב באמצעות שיחת וידאו.

פילמוגרפיה
טלוויזיה
 סרט שנה תפקיד הערות משחק מפיק תפקיד רחובות הפנסים השבורים 1999  ניקולאי קולסניקוב (""ממונט") עונה 2, פרק 18 33 מטר רבוע 2004  אורניתולוג סדרת טלוויזיה קומית ראשון ומהיר 2005  הופעת קמע סרט טלוויזיה ראשון בבית 2007  הופעת קמע סרט טלוויזיה דרוש יופי 2008  טייס סרט טלוויזיה

קולנוע
 סרט שנה תפקיד הערות משחק מפיק תפקיד תקופה קשוחה 1996  חבר השחקנית הצעירה הכסף 2002  איוואן ממאה שמונים ויותר 2005  אנטון פח 2006  איליה לא נכנע 2006  פרשן הוא, היא ואני 2007  דניס גאנין סנז'קינה והשלישייה 2007  גאריק תפקיד ראשי הקוסם 2008  קפיטן זכרוב פרדוקס 2008  חברו של ואדיק אירופה-אסיה 2008  אלביס עצי אשוח 2010  בוריס צרות טובות 2011  דניה ויסוצקי. תודה שאני חי 2011  סבה קולאגין עצי אשוח 2 2011  בוריס עצי אשוח 3 2013  בוריס עצי אשוח 1914 2014  בוריס רוסיה-מוסקבה במהירות 2014  הופעת קמע עצי אשוח 5 2016  בוריס מוסקבה פינת הוליווד 2017  איוואן הבדחן עצי אשוח חדשים 2017  בוריס עצי אשוח אחרונים 2018  בוריס אדוארד הקשה: דמעות ברייטון 2019  הופעת קמע עצי אשוח 8 2021 

פרסים והוקרה
 2007 – פרס TEFI לטלוויזיה על הישגים בתחום הטלוויזיה
 2009 – פרס TEFI לטלוויזיה על הישגים בתחום הטלוויזיה על השתתפותו בפאנל "פרוז'קטורפריסהילטון"
 2010 – פרס TEFI לטלוויזיה על הישגים בתחום הטלוויזיה על השתתפותו בפאנל "פרוז'קטורפריסהילטון"
 2011 – פרס TEFI לטלוויזיה על הישגים בתחום הטלוויזיה על השתתפותו בפאנל "פרוז'קטורפריסהילטון"
 2014 – פרס TEFI בקטגוריית מנחה תוכנית הבידור הטוב ביותר כמנחה "אורגנט בערב"
 2015 – פרס TEFI בקטגוריית מנחה תוכנית הבידור הטוב ביותר כמנחה "אורגנט בערב"
 2016 – פרס TEFI בקטגוריית מנחה תוכנית הבידור הטוב ביותר כמנחה "אורגנט בערב"
 2016 – פרס בחירת הילדים (Kids Choice Awards) כמנחה הטלוויזיה הרוסי הטוב ביותר
 2019 – פרס TEFI בקטגוריית מנחה תוכנית הבידור הטוב ביותר כמנחה "אורגנט בערב"

קישורים חיצוניים



 איוואן אורגנט באתר "לנטה-פדיה"



הערות שוליים

קטגוריה:שחקני קולנוע וטלוויזיה רוסים
קטגוריה:שחקני תיאטרון רוסים
קטגוריה:שדרני רדיו וטלוויזיה רוסים
קטגוריה:שדרני רדיו וטלוויזיה יהודים
קטגוריה:שחקני קולנוע וטלוויזיה יהודים רוסים
קטגוריה:מנחי האירוויזיון ברוסיה
קטגוריה:סגל ערוץ 1 הרוסי
קטגוריה:ישראלים ילידי ברית המועצות
קטגוריה:רוסים שנולדו ב-1978
קטגוריה:ישראלים שנולדו ב-1978